ai4bharat/Pralekha huggingface dataset:
பிரதமர் அலுவலகம்
குஜராத்தின் ஜம்புகோடாவில் பல்வேறு வளர்ச்சிப் பணிகளுக்கான அடிக்கல் நாட்டு விழாவில் பிரதமரின் உரை
பாரத் மாதா கி ஜே!
பாரத் மாதா கி ஜே!
பாரத் மாதா கி ஜே!
குஜராத் மற்றும் நம்நாடு முழுவதிலும் உள்ள பழங்குடி சமூகத்திற்கு இன்று மிக முக்கியமான நாள். சிறிது நேரத்திற்கு முன்பு நான் மன்கர் தாமில் இருந்தேன்.
மேலும் 'ஆசாதி கா அம்ரித் மஹோத்சவ்' நிகழ்ச்சியில், மன்கர் தாமில் உள்ள கோவிந்த் குரு மற்றும் ஆயிரக்கணக்கான பழங்குடி சகோதர, சகோதரி தியாகிகளுக்கு மரியாதை செலுத்துவதன் மூலம் பழங்குடியினரின் மகத்தான தியாகங்களுக்கு வணக்கம் செலுத்தும் வாய்ப்பைப் பெற்றேன். இப்போது நான் உங்களுடன் ஜம்புகோடாவில் இருக்கிறேன். பழங்குடி சமூகத்தின் மாபெரும் தியாகங்களுக்கு ஜம்புகோடா சாட்சியாக இருந்துள்ளது. ஷஹீத் ஜோரியா பரமேஷ்வர், ரூப் சிங் நாயக், கலலியா நாயக், ரவ்ஜிதா நாயக் மற்றும் பாபரியா கல்மா நாயக் போன்ற அழியாப்புகழ் பெற்ற தியாகிகளுக்கு அஞ்சலி செலுத்தும் வாய்ப்பு இன்று நமக்குக் கிடைத்துள்ளது. இன்று நாம் சுகாதாரம், கல்வி மற்றும் திறன் மேம்பாடு தொடர்பான திட்டங்களுடன் அடிப்படை வசதிகளை விரிவுபடுத்துகிறோம். அதற்காக அடிக்கல் நாட்டப்படும் இந்த திட்டங்கள் பழங்குடி சமூகத்தின் பெருமையுடன் தொடர்புடையவை. கோவிந்த் குரு பல்கலைக்கழகத்தின் நிர்வாக வளாகம் மிகவும் அழகாக மாறிவிட்டது. மேலும் இந்தப் பகுதியில் கேந்திரிய வித்யாலயா அல்லது மத்தியப் பள்ளி நிறுவப்பட்டதன் மூலம், எனது வருங்கால சந்ததியினர் நாட்டின் கொடியை மிகவும் பெருமையுடன் உயர்த்துவார்கள். இந்தத் திட்டங்கள் அனைத்திற்கும் அதிக எண்ணிக்கையில் வந்துள்ள அனைத்து சகோதர சகோதரிகளுக்கும் எனது மனமார்ந்த வாழ்த்துக்கள்!
சகோதர சகோதரிகளே,
ஜம்புகோடா எனக்குப் புதிதல்ல. எண்ணற்ற முறை இங்கு வந்திருக்கிறேன். நான் இந்த மண்ணுக்கு வரும்போதெல்லாம் ஒரு புனிதமான இடத்திற்கு வந்ததைப் போன்ற உணர்வு ஏற்படும். ஜம்புகோடா மற்றும் முழு பிராந்தியத்திலும், 1857 புரட்சியில் ஒரு புதிய ஆற்றலைப் புகுத்திய நாய்க்டா இயக்கம், ஒரு புதிய உணர்வை வெளிப்படுத்தியது. பரமேஷ்வர் ஜோரியா ஜி இந்த இயக்கத்தை விரிவுபடுத்தினார், மேலும் ரூப் சிங் நாயக்கும் அவருடன் இணைந்தார்.
1857 புரட்சியின் போது முக்கியப் பிரமுகர்களில் ஒருவர் தாத்யா தோபே. ஆனால் தாத்யா தோபேயுடன் இணைந்து போராடியவர்கள் இங்குள்ள வீரபங்காவைச் சேர்ந்தவர்கள் என்பது பலருக்குத் தெரியாது.
அவர்களுக்கு தாய்நாட்டின் மீது அலாதியான தைரியமும், அன்பும் இருந்தது. குறைந்த வளங்கள் இருந்தபோதிலும், அவர்கள் பிரிட்டிஷ் ஆட்சியை உலுக்கினர். அவர்கள் தியாகங்களைச் செய்ய ஒருபோதும் தயங்கவில்லை. இந்த புனித ஸ்தலத்தின் முன், அதாவது மாவீரர்கள் தூக்கிலிடப்பட்ட மரத்தின் முன் தலைவணங்கும் வாய்ப்பு எனக்குக் கிடைத்த பாக்கியம். 2012 ஆண்டில் நானும் அங்கு ஒரு புத்தகத்தை வெளியிட்டேன்.
நண்பர்களே,
குஜராத்தில் ஒரு முக்கியமான பணியை நீண்ட காலத்திற்கு முன்பே தொடங்கினோம். பள்ளியில் படிக்கும் குழந்தைகளும், வரும் தலைமுறைகளும் தங்கள் முன்னோர்களின் வீர, தீரச் செயல்களை அறிந்து கொள்ள வேண்டும் என்பதற்காகத்தான் பள்ளிகளுக்கு தியாகிகளின் பெயரை வைக்கும் வழக்கம் தொடங்கப்பட்டது. அதன் விளைவாக, சந்த் ஜோரியா பரமேஸ்வரா மற்றும் ரூப் சிங் நாயக் ஆகியோரின் பெயர்களைச் சேர்த்து வடேக் மற்றும் தந்தியபுரா பள்ளிகளை அழியாப்புகழ் பெறும் நோக்கில் மாற்றுகிறோம். இன்று இந்தப் பள்ளிகள் புதிய தோற்றம், அலங்காரம் மற்றும் நவீன வசதிகளுடன் தயாராக உள்ளன. மேலும் இன்று இரு பழங்குடியின மாவீரர்களின் பிரமாண்ட சிலைகளை இப்பள்ளிகளில் திறந்து வைக்கும் பாக்கியம் எனக்கு கிடைத்தது. இந்த பள்ளிகள் இப்போது சுதந்திரத்திற்கான போராட்டத்தில் பழங்குடி சமூகத்தின் கல்வி மற்றும் பங்களிப்பின் ஒரு பகுதியாக மாறும்.
சுகாதாரம் மற்றும் குடும்ப நலத்துறை அமைச்சகம்
சுமார் 31.51 கோடி கொவிட் தடுப்பூசிகள் மாநிலங்களுக்கும், யூனியன் பிரதேசங்களுக்கும் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 31.51 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 30,35,97,466 டோஸ் தடுப்பூசி  பயன்படுத்தப்பட்டுள்ளன.
சுமார் 1.15 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில் கூடுதலாக 20,48,960 தடுப்பூசி டோஸ்களை மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730628
-----
(Visitor Counter : 172
வணிகம் மற்றும் தொழில்துறை அமைச்சகம்
இந்தியாவில் முதலீடு செய்ய, அமெரிக்க தொழில் நிறுவனங்களுக்கு அமைச்சர் திரு.பியூஷ் கோயல் அழைப்பு
பிரதமரின் தொலைநோக்கின் ஒரு பகுதியாக, இந்தியாவில் முதலீடு செய்வது பற்றி பரிசீலிக்க வேண்டும் என அமெரிக்க தொழில் நிறுவனங்களுக்கு மத்திய வரத்தக மற்றும் தொழில்துறை அமைச்சர் திரு பியூஷ் கோயல் அழைப்பு விடுத்துள்ளார்.
உலகளாவிய நிதி மற்றும் முதலீட்டு தலைமை குறித்து, இந்திய வர்த்தக சபை அமெரிக்க உச்சி மாநாட்டில் நேற்று உரையாற்றிய அவர், தொழில் தொடங்குவதற்கு ஏற்ற நாடாக இருப்பதில், தைரியமாகவும், திறந்ததாகவும், மாற்றமாகவும் இருக்க இந்திய அரசு உறுதிபூண்டுள்ளது என்றார். “ ஒற்றுமை உணர்வுடன் நாம் இணைந்து பணியாற்றலாம் என்றும், இந்திய மற்றும் அமெரிக்க மக்களின் நலனுக்கு சிறந்த எதிர்காலம் உள்ளது’’ என்றும் இந்த கூட்டத்தில் அமைச்சர் தெரிவித்தார்.
வரும் ஆண்டுகளில் அமெரிக்க-இந்திய உறவு மேலும் வளரும் என குறிப்பிட்ட அமைச்சர் திரு பியூஷ் கோயல், இரு நாடுகளும் நீடித்த உறவில் இருப்பதாக தெரிவித்தார். தற்சார்பு இந்தியா திட்டத்தின் கீழ் மிகப் பெரிய சீர்திருத்த நடவடிக்கைகளை பிரதமர் மோடி மேற்கொண்டுள்ளதாகவும், அதில் அமெரிக்காவும், இந்தியாவும், நீண்ட தூரம் பயணம் செய்யலாம் எனவும் திரு. பியூஷ் கோயல் தெரிவித்தார்.
இந்தியா- அமெரிக்கா இடையே கடந்த 2017ம் ஆண்டில் 126 பில்லியன் அமெரிக்க டாலராக இருந்த இருதரப்பு வர்த்தகம், 2019-ல் 145 பில்லியன் டாலராக அதிகரித்துள்ளதாகவும், அடுத்த 5 ஆண்டகளில் 500 பில்லியன் அமெரிக்க டாலருக்கு இலக்கு நிர்ணயிக்கப்பட்டுள்ளதாகவும் அமைச்சர் திரு பியூஷ் கோயல் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662602
சிறப்பு சேவைகள் மற்றும் கட்டுரைகள்
தலைமை கணக்குத் தணிக்கை அதிகாரியின் “மாநில நிதி தணிக்கை அறிக்கை”, தமிழக ஆளுநரிடம் சமர்ப்பிக்கப்பட்டது
தமிழ்நாடு அரசின் கணக்குகள் குறித்த தணிக்கை அறிக்கையை மேதகு ஆளுநருக்கு அளிக்க அரசியல் சட்டத்தின் பிரிவு 151- வகை செய்கிறது. இந்த அறிக்கை மாநில சட்டப்பேரவையில் தாக்கல் செய்யப்படுகிறது.
இதன்படி 2021 மார்ச் 31-ல் முடிந்த நிதியாண்டுக்கான தலைமை கணக்குத் தணிக்கை அதிகாரியின் தமிழ்நாடு அரசின் நிதித் தணிக்கை அறிக்கை மாநில சட்டப்பேரவையில் தாக்கல் செய்வதற்காக 2022 மார்ச் 31 அன்று மேதகு ஆளுநர் திரு. ஆர்.என்.ரவியிடம் சமர்ப்பிக்கப்பட்டது.
முதன்மை தலைமை கணக்காளர் திரு. ஆர். அம்பலவாணன் வெளியிட்ட செய்திக் குறிப்பில் இந்த தகவல் தெரிவிக்கப்பட்டுள்ளது.
பிரதமர் அலுவலகம்
ஆசிரியர்கள் தினத்திற்கு குறிப்பாக கடினமாக உழைக்கின்ற ஆசிரியர்கள் அனைவருக்கும் பிரதமர் வாழ்த்து தெரிவித்துள்ளார்
முன்னாள் குடியரசுத் தலைவர் டாக்டர் ராதாகிருஷ்ணன் பிறந்தநாளில் அவருக்கும் புகழாரம் சூட்டியுள்ளார்
ஆசிரியர்கள் தினத்திற்கு குறிப்பாக, இளைஞர் மனங்களில் கல்வியின் சுகங்களை பரப்புகின்ற கடினமாக உழைக்கின்ற ஆசிரியர்கள் அனைவருக்கும் பிரதமர் திரு நரேந்திர மோடி வாழ்த்து தெரிவித்துள்ளார். முன்னாள் குடியரசுத் தலைவர் டாக்டர் ராதாகிருஷ்ணன் பிறந்தநாளில் அவருக்கும் திரு மோடி புகழாரம் சூட்டியுள்ளார்.
பிரதமர் கூறியிருப்பதாவது:
“ஆசிரியர்கள் தினத்திற்கு #TeachersDay குறிப்பாக, இளைஞர் மனங்களில் கல்வியின் சுகங்களை பரப்புகின்ற கடினமாக உழைக்கின்ற ஆசிரியர்கள் அனைவருக்கும் வாழ்த்துக்கள். நமது முன்னாள் குடியரசுத் தலைவர் டாக்டர் ராதாகிருஷ்ணன் பிறந்தநாளில் அவருக்கும் நான் புகழாரம் சூட்டுகிறேன்.”
சுற்றுச்சூழல் மற்றும் வனத்துறை அமைச்சகம்
வன அலுவலர்கள் குரலற்றவர்களின் குரலாக இருந்து நாட்டின் பரந்து விரிந்த இயற்கை வளங்களின் பாதுகாவலர்களாக திகழ வேண்டும்: திரு. புபேந்தர் யாதவ்
வன அலுவலர்கள் குரலற்றவர்களின் குரலாக இருந்து, மனிதநேயமிக்க அணுகுமுறையுடன் உள்ளூர் சமுதாயத்தின் தேவைகளுக்கேற்ப பணியாற்ற வேண்டும் என்று மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு. புபேந்தர் யாதவ் இன்று கூறினார்.
டேராடூனில் உள்ள இந்திரா காந்தி தேசிய வன அகாடமியில் பயிற்சி பெறும் 2020 பிரிவை சேர்ந்த அறுபத்தி நான்கு இந்திய வனப்பணி பயிற்சி அதிகாரிகளிடையே உரையாற்றிய அவர், சுற்றுச்சூழல் தொடர்பான சவால்கள் மற்றும் நெருக்கடிகளை எதிர்கொள்ளும் அதே சமயத்தில் அனைத்து துறைகளிலும் மிகப்பெரிய முன்னேற்றத்தை தற்போதைய தேசிய தலைமையின் கீழ், நாடு விரும்புவதாக கூறினார்.
எனவே, நிலையானத்தன்மை மிக்க வளர்ச்சியை முன்னெடுத்துச் செல்வதில் தற்போதைய காலத்தில் மிகுந்த முக்கியத்துவம் ஏற்பட்டுள்ளது என்று இளம் அதிகாரிகளுக்கு அவர் தெரிவித்தார். நாட்டின் பரந்து விரிந்த இயற்கை வளங்களின் எஜமானர்களாக இல்லாமல் பாதுகாவலர்களாக வன அலுவலர்கள் திகழ வேண்டும் என்று அவர் கூறினார்.
இணை அமைச்சர் திரு. அஸ்வினி குமார் சவுபேவும் பயிற்சி அதிகாரிகளிடையே உரையாற்றினார். மத்திய சுற்றுச்சூழல், வனம் மற்றும் பருவநிலை மாற்றம் அமைச்சகத்தின் செயலாளர் திருமிகு. லீலா நந்தன் மற்றும் தலைமை இயக்குநர்  மற்றும் மத்திய சுற்றுச்சூழல், வனம் மற்றும் பருவநிலை மாற்றம் அமைச்சகத்தின் சிறப்பு செயலாளர் திரு. சி.பி. கோயல் ஆகியோரும் பயிற்சி அதிகாரிகளுக்கு ஆலோசனை வழங்கினார்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1790526
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 134 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 134 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 22.70 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775491
வணிகம் மற்றும் தொழில்துறை அமைச்சகம்
இந்தியா- யுஏஇ விரிவான பொருளாதார கூட்டாண்மை ஒப்பந்தம் செயல்பாட்டுக்கு வந்தது
இந்தியா-ஐக்கிய அரபு அமீரகம் இடையே, 2022 பிப்ரவரி மாதம் 18-ந்தேதி கையெழுத்தான வரலாற்றுச் சிறப்பு மிக்க விரிவான பொருளாதார கூட்டாண்மை ஒப்பந்தம்  இன்று முதல் அதிகாரப்பூர்வமாக செயல்பாட்டுக்கு வந்துள்ளது. இந்தியாவிலிருந்து ஐக்கிய அரபு அமீரகத்திற்கு ஆபரணங்களைக் கொண்ட முதல் தொகுதி பொருட்களை மத்திய வர்த்தகத் துறை செயலர் திரு பிவிஆர் சுப்பிரமண்யம் கொடியசைத்து துவக்கிவைத்தார். புதுதில்லி புதிய சுங்கத்துறை அலுவலகத்தில் இந்த நிகழ்ச்சி நடைபெற்றது.
இந்த ஒப்பந்தம் செயல்பாட்டுக்கு வந்ததன் அடையாளமாக, இந்தியாவின் ரத்தினம் மற்றும் நகை பிரிவைச் சேர்ந்த மூன்று ஏற்றுமதியாளர்களின் சான்றிதழ்களை வர்த்தகத் துறை செயலர் வழங்கினார். இந்த ஒப்பந்தப்படி இந்த ஏற்றுமதி பொருட்களுக்கு சுங்க வரி விதிக்கப்படமாட்டாது. இந்தப் பொருட்கள் இன்று துபாய் சென்றடையும் என எதிர்பார்க்கப்படுகிறது.
ஐக்கிய அரபு அமீரகத்திற்கு அதிக அளவில் நகை, ஆபரணங்கள் ஏற்றுமதி செய்யப்படுகின்றன. இந்த ஒப்பந்தம் மூலம், இந்தப் பொருட்களுக்கு வரிவிதிக்கப்படாது என்பதால், இந்தப் பிரிவு ஏற்றுமதியாளர்கள் பயனடைவர்.
நகை, வைரங்கள், ஜவுளி, தோல், காலணிகள், விளையாட்டு பொருட்கள், பிளாஸ்டிக் பொருட்கள், மரப்பொருட்கள், வேளாண் பொருட்கள், பொறியியல் பொருட்கள், மருந்து பொருட்கள், மருத்துவ உபகரணங்கள், வாகனங்கள் போன்ற தொழிலாளர் உழைப்பில் உருவாகும் பொருட்கள் இந்தியாவிலிருந்து ஐக்கிய அரபு அமீரகத்திற்கு ஏற்றுமதி செய்யப்படுகின்றன. இந்த ஒப்பந்தம் காரணமாக கட்டண விலக்கு கிடைக்கும் என்பதால், இந்தியா பெரும் பயன் அடையும் எனக் கூறப்படுகிறது.
சிஇபிஏ ஒப்பந்தம் இருதரப்பு பொருட்கள் வர்த்தக மொத்த மதிப்பு அடுத்த ஐந்து ஆண்டுகளில், 100 பில்லியன் அமெரிக்க டாலருக்கும் அதிகமாக உயரும் என்றும், வர்த்தக சேவைகள் மதிப்பு 15 பில்லியன் டாலருக்கும் அதிகமாக உயரும் என்றும் எதிர்பார்க்கப்படுகிறது.
மேலும் கூடுதல் விவரங்களை தெரிந்து கொள்ள இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1821785
பாதுகாப்பு அமைச்சகம்
விமானப்படையின் 101வது படைப்பிரிவில் ரபேல் போர் விமானம் சேர்ப்பு
இந்திய விமானப்படையின் கிழக்கு கட்டுப்பாட்டு மையத்தில் உள்ள ஹசிமரா விமானப்படை தளத்தில் அமைந்திருக்கும் 101வது படைப்பிரிவில் ரபேல் போர் விமானம் இன்று  முறைப்படி சேர்க்கப்பட்டது. இந்நிகழ்ச்சிக்கு விமானப்படை தளபதி ஏர் சீப் மார்ஷல் ஆர்கேஎஸ் பதாரியா தலைமை தாங்கினார். அவரை, விமானப்படையின் கிழக்கு கட்டுப்பாட்டு மையத்தின் தலைமை அதிகாரி ஏர் மார்ஷல் அமித் தேவ் வரவேற்றார். ஹசிமரா விமானப்படை தளத்துக்கு ரபேல் போர் விமானத்தின் வருகையை தெரிவிக்கும் வகையில் போர் விமானங்களின் அணிவகுப்பும் நடைப்பெற்றது.
ஹசிமரா விமானப்படை தளத்தில் ரபேல் போர் விமானத்துக்கு, தீயணைப்பு வாகனங்கள் மூலம் தண்ணீர் பீய்ச்சி அடித்து  வரவேற்பு அளிக்கப்பட்டது.
இந்நிகழ்ச்சியில், வீரர்களிடம் பேசிய, விமானப்படை தளபதி, ஹசிமராவில், ரபேல் போர் விமானம் சேர்க்கப்பட்டது, மிக கவனமாக திட்டமிடப்பட்ட நடவடிக்கை எனவும், கிழக்கு பகுதியில் விமானப்படையின் திறனை வலுப்படுத்துவதன் முக்கியத்துவத்தை மனதில் வைத்து இந்த முடிவு எடுக்கப்பட்டது என்றும் கூறினார். 101வது படைப்பிரிவின், பெருமையான வரலாற்றை நினைவுக் கூர்ந்த விமானப்படை தளபதி, இதற்கு சாம்ப் மற்றும் அக்னூர் ராஜாளி பறவைகள் என்ற பட்டம் வழங்கப்பட்டதையும் எடுத்து கூறினார். இந்தப் படைப்பிரிவின் புதிய வரவுடன், விமானப்படையினர் ஈடுசெய்ய முடியாத வைராக்கியம், உறுதி, ஆற்றலுடன் செயல்பட வேண்டும் என அவர் வலியுறுத்தினார்.
இந்தப் படைப்பிரிவு எப்போதும், எங்கும் ஆதிக்கம் செலுத்தும் என்பதில் சந்தேகம் இல்லை எனவும், இந்தப் படைப்பிரிவு இங்கு இருப்பதால், எதிரிகள் எப்போதும் மிரட்டப்படுவர் என்பது உறுதி எனவும் விமானப்படை தளபதி கூறினார்.
விமானப்படையின் 101வது படைப்பிரிவு, ரபேல் போர் விமானம் சேர்க்கப்பட்ட இரண்டாவது பிரிவு ஆகும். இந்தப் படைப்பிரிவு, கடந்த 1949ம் ஆண்டு மே 1ம் தேதி பாலம் விமானப்படை தளத்தில் உருவாக்கப்பட்டது. இந்தப் படைப்பிரிவு ஹார்வர்ட், ஸ்பிட்பயர், வேம்பயர், எஸ்யு-7 மற்றும் மிக் 21எம் ரக போர் விமானங்களை கடந்த காலத்தில் இயக்கியுள்ளது. கடந்த 1965 மற்றும் 1971ம் ஆண்டு நடந்த இந்தியா-பாகிஸ்தான் போரிலும், இந்தப் படைப்பிரிவு பங்கெடுத்தது என்பது இதன் பெருமை மிகு வரலாற்றில் அடங்கியுள்ளது.
-----
(Visitor Counter : 258
பிரதமர் அலுவலகம்
உஜ்வாலா யோஜனா தாய்மார்கள் மற்றும் சகோதரிகளிடம் ஏற்படுத்திய தாக்கத்திற்கு பிரதமர் பாராட்டு
இந்தியாவின் தாய்மார்கள் மற்றும் சகோதரிகளிடையே உஜ்வாலா திட்டம் ஏற்படுத்தியுள்ள தாக்கத்தை பிரதமர் பாராட்டியுள்ளார்.
உஜ்வாலா யோஜனா நாட்டின் தாய்மார்கள் மற்றும் சகோதரிகளுக்கு எவ்வாறு பயனளிக்கிறது என்பது குறித்த வீடியோவை ட்விட்டரில் பகிர்ந்துள்ள பிரதமர், "உஜ்வாலா' திட்டம் நமது ஏழை தாய்மார்கள் மற்றும் சகோதரிகளின் வாழ்க்கையை எளிதாகவும், மகிழ்ச்சியாகவும் பிரகாசமாக்கிய விதம் மிகவும் ஊக்கமளிக்கிறது" எனக் குறிப்பிட்டுள்ளார்.
-----
VJ/CR/KPG
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 184.87 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 12,054 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,280 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,96,369 என அதிகரித்துள்ளது.
கடந்த 24 மணி நேரத்தில் 795 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.17 சதவீதம் ஆகும்
வாராந்திர பாதிப்பு விகிதம் 0.22 சதவீதம் ஆகும்
இதுவரை மொத்தம் 79.15 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,66,332 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1758790
(
ரெயில்வே அமைச்சகம்
2022-ஆம் ஆண்டில் ரூ. 7.37 கோடி மதிப்பிலான திருடப்பட்ட ரயில்வே சொத்துக்களை ரயில்வே பாதுகாப்பு படை பறிமுதல்
ரயில்வே பாதுகாப்பு படை, 2022-ஆம் ஆண்டு மேற்கொண்ட முக்கிய சாதனைகள்:
• ரயில் சுரக்ஷா இயக்கத்தின் கீழ் ரயில்வே சொத்துக்களை திருடியதற்காக 6492 வழக்குகள் பதிவு செய்யப்பட்டு, ரூ. 7.37 கோடி மதிப்பிலான களவு போன ரயில்வே சொத்துக்கள் மீட்கப்பட்டு, 11268 பேர் கைது செய்யப்பட்டனர்.
• 17,756 குழந்தைகள், ரயில்வே பாதுகாப்பு படை வீரர்களால் பத்திரமாக மீட்கப்பட்டனர்.
• ஆட்கடத்தல் சம்பவங்களுக்கு எதிராக தீவிரமாக செயல்படும் ரயில்வே காவல் படை, 2022- ஆம் ஆண்டில் 559 பேரை கடத்தல் சம்பவங்களில் இருந்து மீட்டதோடு, 194 பேரை இந்த குற்றத்திற்காக கைது செய்தது. ரயில்வே பாதுகாப்பு படை மற்றும் ரயில்வே பணியாளர்களின் திறனை கட்டமைத்தல், ஆட்கடத்தல் சம்பந்தமான தகவல்களை பரிமாறுதல் முதலிய செயல்பாடுகளுக்காக தன்னார்வ அமைப்புடன் ரயில்வே பாதுகாப்பு படை 06.05.2022 அன்று புரிந்துணர்வு ஒப்பந்தத்தில் கையெழுத்திட்டது.
• போதை பொருள் தடுப்பு நடவடிக்கையின் கீழ் 1081 குற்றவாளிகள் கைது செய்யப்பட்டு அவர்களிடமிருந்து ரூ. 80 கோடி மதிப்பிலான போதை பொருட்களை ரயில்வே பாதுகாப்பு படை வீரர்கள் பறிமுதல் செய்தனர்.
• வன உயிரினங்கள், விலங்குகளின் பாகங்கள் மற்றும் வனப் பொருட்களைக் கடத்தியதற்காக 75 பேர் கைது செய்யப்பட்டு, சட்டவிரோதமாக வன உயிரினங்களின் வர்த்தகத்தில் ஈடுபட்டதற்காக 129 வழக்குகள் பதிவு செய்யப்பட்டன.
• புகையிலை பொருட்கள், மது, கணக்கில் காட்டப்படாத தங்கம், பணம், விலை உயர்ந்த உலோகங்கள், கடத்தல் பொருட்கள், ஆயுதங்கள், வெடி பொருட்கள் மற்றும் தடை செய்யப்பட்ட மருந்துகள் போன்ற பொருட்களை ரயில்களில் கொண்டு வந்த குற்றத்திற்காக 2331 பேர் கைது செய்யப்பட்டனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.09 கோடி தடுப்பூசி டோஸ்கள் வழங்கப்பட்டுள்ளன. இதில் 95.13 கோடி இரண்டாம் தவணை தடுப்பூசி டோஸ்களும், 22.39 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 81,097 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 3,609 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 185 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,43,850 பேர்.
கடந்த 24 மணி நேரத்தில் 243 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.11%
வாராந்திர பாதிப்பு விகிதம் 0.16%
இதுவரை மொத்தம் 91.05 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 2,13,080 சோதனைகள் நடத்தப்பட்டுள்ளன.
பெண்கள் மற்றும் குழந்தை நலன் அமைச்சகம்
2021-22 முதல் 2025-26 வரையிலான ஐந்தாண்டு காலத்திற்கு மழலையர் பள்ளி உபகரணப் பெட்டி திட்டத்திற்கு ரூ.579.20 கோடி ஒதுக்கீடு
அங்கன்வாடி மற்றும் ஊட்டச்சத்து 2.0 திறன் இயக்கத்தின் கீழ், மழலைப் பருவ பராமரிப்பு மற்றும் கல்வி/பள்ளிக்கு முந்தைய உபகரணப் பெட்டிகள் திட்டத்திற்கு 2021 – 2022 முதல் 2025 -26 வரையிலான ஐந்தாண்டு காலத்திற்கு ரூ.579.20 கோடி ஒதுக்கப்பட்டுள்ளது.
2022 ஜூன் 30 ஆம் தேதி நிலவரப்படி, 3 முதல் 6 வயது வரையிலான பிரிவில் 3.03 கோடி குழந்தைகள் அங்கன்வாடி மையங்கள் மூலம் மழலைப் பருவ பராமரிப்பு மற்றும் கல்வித் திட்டத்தில் சேர்ந்துள்ளனர். அங்கன்வாடி மையங்கள் மற்றும் பள்ளிக்கு முந்தைய மழலையர் பள்ளிகளில் கற்பித்தல் மூலம், பள்ளிக்கூடங்களுக்கு குழந்தைகளை தயார்படுத்துவது இத்திட்டத்தின் நோக்கமாகும்.
விளையாட்டு அடிப்படையிலான பயிற்சி, குழந்தைகளுக்கு பிடித்த அணுகுமுறை மேம்பாடு ஆகியவை இத்திட்டத்திற்காக அரசால் உருவாக்கப்பட்டுள்ளன. உடற்கல்வி, சுகாதாரம், எந்திர மேம்பாடு, மொழி மேம்பாடு, படைப்பாற்றல் திறன் ஆகியவையும் இதில் அடங்கும். நாடு முழுவதும் இது குறித்து ஆய்வு நடத்தி மாதிரி நடவடிக்கைப் புத்தகங்கள் உருவாக்கப்பட்டுள்ளன.
தேசிய கல்விக் கொள்கை 2020-ன் கீழ் அனைத்து அங்கன்வாடி மையங்களிலும் இத்திட்டத்தை செயல்படுத்தி அவற்றை வலுப்படுத்த வகை செய்கிறது. உயர்தரமான உள்கட்டமைப்பு, விளையாட்டு உபகரணங்கள், நன்கு பயிற்சி பெற்ற அங்கன்வாடி பணியாளர்கள் ஆகியவை கற்பித்தல் சூழலை மேம்படுத்தும்.
இத்தகவலை மாநிலங்களவையில் மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. ஸ்மிருதி சுபின் இரானி எழுத்து மூலம் அளித்த பதிலில் தெரிவித்துள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நிர்வாகத் திறன்களை வழங்குவது இன்றியமையாதது என்பதால் தற்போது குடிமைப்பணி அதிகாரிகளுக்கு செயற்கை நுண்ணறிவுக் கருவிகள், தரவுகள் பகுப்பாய்வு ஆகியவற்றில் பயிற்சி அளிக்கப்பட்டு வருவதாக டாக்டர் ஜிதேந்திர சிங் கூறியுள்ளார்
இன்றைய நிர்வாகப் பின்னணியில் திறன் வழங்குவது இன்றியமையாதது என்பதால் தற்போது குடிமைப்பணி அதிகாரிகளுக்கு செயற்கை நுண்ணறிவுக் கருவிகள், தரவுகள் பகுப்பாய்வு ஆகியவற்றில் பயிற்சி அளிக்கப்பட்டு வருவதாக மத்திய அறிவியல் மற்றும் தொழில்நுட்பத் துறை இணை அமைச்சர் ; புவி அறிவியல் துறை இணை அமைச்சர் ; பிரதமர் அலுவலகம், பணியாளர் நலன், பொதுமக்கள் குறைதீர்த்தல், ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார். நிர்வாகப் பணியில் புதிதாக சேர்வோருக்கு புதுதில்லியில் இன்று நடைபெற்ற 124வது பயிற்சி நிகழ்வில் பங்கேற்றவர்களிடையே டாக்டர் ஜிதேந்திர சிங் உரையாற்றினார்.
மாநில அரசின் குடிமைப் பணிகளில் இருந்து இந்திய நிர்வாகப் பணிக்கு பதவி உயர்வு பெற்ற அதிகாரிகளுக்கான 124வது பயிற்சி, தேசிய பார்வைக்கான பிரதமரின் அழைப்புக்கு ஏற்ற வகையில் வடிவமைக்கப்பட்டுள்ளது. 124வது பயிற்சி 2008 முதல் 2020 வரையிலான தொகுப்பினரில் 131 பங்கேற்பாளர்களைக் கொண்டிருந்தது. மாநில குடிமைப் பணிகளில் இருந்து ஐஏஎஸ் ஆகப் பதவி உயர்வு பெற்ற பங்கேற்பாளர்கள் இந்திய நிர்வாக சேவையின் அகில இந்திய தன்மையைப் புரிந்துகொள்வதும் பொது நிர்வாகத்திலும் நாட்டின் பருப்பொருளாதாரத்திலும் பணியாற்ற தேசிய கண்ணோட்டத்தை உருவாக்குவதும் இப்பயிற்சியின் நோக்கமாகும்.
அதிகாரிகள் பரந்த தேசிய கண்ணோட்டத்தைப் பெற ஆறு மாத கால பயிற்சி உதவுகிறது என்று டாக்டர் ஜிதேந்திர சிங் கூறினார். தேசப் பாதுகாப்பின் பரிமாணத்தை அடிக்கோடிட்டுக் காட்டுவதற்காக முப்படைகளுடன் இணைந்து வடகிழக்குப் பிராந்தியம் உட்பட 2 வார கால பாரத தர்ஷன் சுற்றுப்பயணமும் இந்தப் பயிற்சியில் இடம்பெற்றுள்ளது.
124வது பயிற்சியின் 131 பங்கேற்பாளர்கள் 18 மாநிலங்கள் மற்றும் 6 யூனியன் பிரதேசங்களில் இருந்து வந்துள்ளனர். இவர்களில் 20% பெண் பங்கேற்பாளர்கள். பங்கேற்பாளர்களின் சராசரி வயது 52 ஆண்டுகள். இக்குழுவினர் சராசரியாக 23 ஆண்டுகள் வெவ்வேறு நிர்வாகப் பிரிவுகளில் மாநில அரசுகளில் பணியாற்றியுள்ளனர்.
இளைஞர் நலன் மற்றும் விளையாட்டு அமைச்சகம்
விளையாடு இந்தியா சிறப்பு மையங்கள்: 6 மாநிலங்களுக்கு ரூ 67.32 கோடி ஒதுக்கீடு
ஒலிம்பிக் மட்டத்திலான சிறந்த வீரர்களை தேர்வு செய்து பயிற்சி அளிப்பதற்காக ஆறு மாநிலங்களில் விளையாடு இந்தியா சிறப்பு மையங்கள் அமைப்பதற்காக நடப்பு நிதியாண்டு மற்றும் அதனைத் தொடர்ந்து வரும் நான்கு ஆண்டுகளுக்கு மேம்படுத்தப்பட்ட ஒருங்கிணைந்த பட்ஜெட் மதிப்பீட்டில் ரூ 67.32 கோடி ஒதுக்கீடு செய்யப்பட்டுள்ளது.
அசாம் மாநிலத்துக்கு ரூ 7.96 கோடி, மேகாலயா மாநிலத்துக்கு ரூ 8.39 கோடி, டாமன் டயூ மாநிலத்துக்கு ரூ 8.05 கோடி, மத்தியப் பிரதேச மாநிலத்துக்கு ரூ 19 கோடி, மகாராஷ்டிரா மாநிலத்துக்கு ரூ 7.91 கோடியும் ஒதுக்கப்பட்டுள்ளது.
இந்த முயற்சி குறித்து கருத்துத் தெரிவித்த மத்திய விளையாட்டுத்துறை அமைச்சர் திரு கிரண் ரிஜிஜு, “2028-ஆம் ஆண்டு ஒலிம்பிக்கில் இந்தியாவை முதல் பத்து நாடுகளுக்குள் கொண்டு வரும் நோக்கத்துடன் நாடு முழுவதும் விளையாட்டுக்கான சிறப்பு மையங்கள் உருவாக்கப்படுகிறது. உலகத் தரம் வாய்ந்த சிறப்புப் பயிற்சிகள் கொடுக்கப்படாவிட்டால், ஒலிம்பிக் போட்டிகளில் தடகள வீரர்களின் திறன்களை அதிகரிக்க முடியாது. ஒவ்வொரு பயிற்சி மையமும் குறிப்பிட்ட விளையாட்டுகளில் உலகத்தரம் வாய்ந்த பயிற்சிகளை அளிக்கும். விளையாட்டுகளில் சிறந்து விளங்கும் தடகள வீரர்கள் பயிற்சி அளிக்கும்போது இந்த மையங்கள் நாட்டின் முக்கியமான வசதிகளாக உருவெடுக்கும்,” என்றார்.
மேலும் விவரங்களுக்கு இந்த ஆங்கில செய்திக்குறிப்பை காணவும்:
https://www.pib.gov.in/PressReleasePage.aspx?PRID=1670983
அறிவியல் மற்றும் தொழில்நுட்பத்துறை
வலிப்பு நோயைத் தடுப்பதற்கான ‘ரூஃபினமைட்’ என்ற மருந்தை, குறைந்த விலையில் தயாரிக்க, நானோ
தொழில்நுட்பம் அடிப்படையிலான முறையை இந்தியா நானோ அறிவியல் மற்றும் தொழில்நுட்ப நிறுவனம் உருவாக்கியுள்ளது.
மத்திய அரசின் அறிவியல்-தொழில்நுட்பத் துறைக்குட்பட்ட தன்னாட்சி நிறுவனமான, இந்திய நானோ அறிவியல் மற்றும் தொழில்நுட்ப நிறுவனம், வலிப்புநோயைத் தடுப்பதற்கான ‘ரூஃபினமைட்’ என்ற மருந்தை, குறைந்த செலவில் தயாரிக்க, நானோ தொழில்நுட்பம் அடிப்படையிலான முறையை உருவாக்கியுள்ளது.
இந்திய நானோ அறிவியல்-தொழில்நுட்ப நிறுவனத்தின் டாக்டர்.ஜெயமுருகன் கோவிந்தசாமி மற்றும் அவருடன் பணியாற்றும் குழுவினர் இணைந்து, ரூஃபினமைட் மருந்து தயாரிப்பின் முக்கிய வினையில் பங்காற்றக்கூடிய, புதிய, மறுசுழற்சி செய்யக்கூடிய காப்பர்-ஆக்ஸைடு என்ற வினை ஊக்கியைத் தயாரித்துள்ளனர்.
இந்த மருந்தைத் தயாரிக்க, தற்போது பயன்பாட்டில் உள்ள தொழில்நுட்பம், மருந்து அல்லாத, தேவையற்ற மாற்றியம்-1 , 5-ரெஜியோமாற்றியங்களுக்கு வழி வகுக்கும் உள்ளார்ந்த தேர்வு பிரச்சினைகளுக்கு வழிவகுப்பதாக உள்ளது. கரிமக் கரைப்பான்களை, உயர் வெப்பநிலையில் பயன்படுத்த வேண்டியிருப்பதோடு, அவற்றை சுத்தம் செய்து, கரையக்கூடிய வினைஊக்கிகளை பிரித்தெடுக்க வேண்டியுள்ளதால், சாதகமற்ற எதிர்வினைகளுக்கும், அதிக உற்பத்திச் செலவுகளுக்கும் வழிவகுப்பதாக உள்ளது.
ஆயுஷ்
ஆயுஷ் நிறுவனம் என்ஏபிஎல் அங்கீகாரம் பெற்றுள்ளது
கேரள மாநிலம் திருச்சூரில் உள்ள தேசிய ஆயுர்வேத ஆராய்ச்சி மையத்தின் உயிரி வேதியியல், மற்றும் நோயியல் துறை சிறந்த ஆய்வகப் பணிக்காக பரிசோதனை மற்றும் ஆய்வகத்திற்கான தேசிய அங்கீகார வாரிய சான்றிதழைப் பெற்றுள்ளது . இந்த மையம் மத்திய அரசின் ஆயுஷ் அமைச்சகத்தின் ஆயுர்வேத அறிவியல் ஆராய்ச்சிக்கான மத்திய கவுன்சிலின் கீழ் உள்ள நிறுவனமாகும். இந்த நிறுவனம் தான், ஆயுர்வேத அறிவியல் ஆராய்ச்சிக்கான மத்திய கவுன்சிலின் கீழ் உள்ள நிறுவனங்களில் இந்த சான்றிதழைப் பெறும் முதல் நிறுவனமாகும். இதையடுத்து நேற்ற நடைபெற்ற நிகழ்ச்சியில், என்ஏபிஎல் அங்கீகார ஆய்வகத்தை ஆயுர்வேத அறிவியல் ஆராய்ச்சிக்கான மத்திய கவுன்சிலின் தலைமை இயக்குநர், பேராசிரியர் ரபிநாராயண் ஆச்சார்யா நேற்று தொடங்கிவைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1832059
-----
(Visitor Counter : 131
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13.28 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1834415
(Visitor Counter : 112